Alexander, episcopus servus servorum Dei, dilectis filiis Simoni, priori monasterii sancte Fidis de Longavilla, ejusque fratribus, tam presentibus quam futuris, regularem vitam professis in perpetuum. Religiosam vitam eligentibus apostolicum convenit conferre presidium, ne forte cujuslibet temeritatis incursus aut eos a proposito revocet, aut robur, quod absit, sacre Religionis infringat. Ea propter, dilecti in Domino filii, vestris justis postulationibus clementer annuentes, prefatum monasterium, in quo divino estis obsequio mancipati, sub beati Petri et nostra protectione suscipimus, et presentis scripti privilegio communimus imprimis siquidem statuentes, ut ordo monasticus qui secundum Deum et beati Benedicti regulam et institutionem Cluniacensium fratrum in eodem monasterio institutus esse dignoscitur, perpetuis ibidem temporibus inviolabiliter observetur. Preterea quascumque possessiones, quecunque bona idem monasterium in presentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, prestante domino, poterit adipisci, firma vobis vestrisque successoribus et illibata permaneant, in quibus hæc propriis duximus exprimanda vocabulis: Locum ipsum in quo prescriptum monasterium constructum est, cum omnibus pertinentiis suis. Duas caretas in bosco de Abby et mortuum boscum in jacendo sive stando quod habetis de dono Henrici regis Anglie. In villa de Duno duas mansuras terre et quidquid vobis rationabiliter datum est, scilicet ex dono Vuillelmi regis secundi duas bennas apud boscum Roardi quittas ab omni exactione. Apud Longamvillam terram ad..... ex dono Gualterii Guiffardi et feriam unam in die conceptionis sancte Marie. Apud sanctam fidem de Bosco ecclesiam et..... prebendas ad ipsam pertinentes et feriam unam in festivitate sancte Fidis. Apud Infranvillam ecclesiam sancti Audoeni et feriam unam in festivitate ejusdem, et quidquid idem Gualterius habebat in suo dominio, in terris et molendinis. Apud Croteum quidquid habebat excepto feodo W. de Bosco Burdelli. Apud Hostrevillam ecclesiam cum omnibus pertinentiis suis et unam carrucatam terre. Apud Loram ecclesiam et quatuor pondera salis. Apud Parvamvillam ecclesiam et duos hospites. Apud Utrisportum tres Burgenses cum suis consuetudinibus. Ecclesiam sancti Petri de Longavilla cum omnibus pertinentiis suis. Unum molendinum infra curiam vestram et alterum in villa. Decimam molendinorum comitis, thelonei et totius census ejusdem ville. Modium unum vini in cellario comitis per annum ad missas Capellanie de Colemaisnil. Apud Longolium quidquid Adam clericus habebat in ecclesia, ex dono comitis, et decimam molendinorum comitis apud Loram. Duas salinas et duas ambras salis. Ecclesiam de Blomaisnil. Apud monasterium Villare et Spouvillam terram quam comes Giffardus dedit Roberto filio Gilleberti, que solebat reddere LX solidos. Ecclesiam de Brosobbrelim. Ecclesiam de Novavilla et quidquid comes habebat ibidem et apud Puteum. Ecclesiam de Alpigardis et feriam unam et quidquid ibidem habetis. Ecclesiam sancti Medardi. Ecclesiam sancte Genovefe et homines vestros in eadem villa et unam carrucatam terre. Ecclesiam de Ovilla et duos homines. Ecclesiam de Hebervilla et terram que fuit Radulphi de Vualibus et quidquid W. Onandel et heredes sui vobis in eadem villa dederunt. Ecclesiam de Angeniis cum pertinentiis suis. Ecclesiam de Ozonfrevilla et quatuor homines ibidem. Ecclesiam sancti Jovini cum pertinentiis suis. Ecclesiam sancti Germani de magna ecclesia. Ecclesiam de Bosco Roardi cum pertinentiis suis et decimam thelonei, et decimam molendini, et panes domini ex dono Radulphi de Bosco Roardi. Ecclesiam de Parvo prato et tres carrucatas terre. Ecclesiam de Croteio. Ecclesiam sancti Petri de Valle cum pertinentiis suis. Ecclesiam de Bellomonte cum pertinentiis suis. Ecclesiam de Canteleu. Capellam de Berearmaisnil. Decimam rusticorum de Hotot. Decimam de terra Jozelini de Cruiol apud sanctum Crispinum. Et ibidem decimam molendini Osberti Buffli. Decimam de sexuneto de feudo Gualterii Giffardi. Decimam de Guorel de terra Vuillelmi Calcen, et Antelmi de Montenero. Decimam de terra Gileberti de Hotot, ex dono Radulfi de Canteleu. Ibidem unum hominem apud sanctum Adoenum super Elnam. Decimam de terra Gileberti de Hotot et Antelmi de Risbet. Decimam rusticorum Heliezabet apud Tilium et Dodeinvillam. Apud Geobervillam decimam de terra de feudo Galterii de Cantelu. Apud Osbervillam duos hospites. Apud..... ex dono Vuillelmi filii Stamni et Radulfi filii sui, de feodo comitis Varene duos homines. Apud Gebervillam terram Vuillelmi Dapiferi de dono Gualterii. Apud Osmondvillam unum hominem de dono Vuillelmi de sancto Audoeno. Apud Ambervillam tres solidos de dono Gaufridi de Fagaramde. Apud Ermenevillam terram et duas partes saline de dono Roberti de Buteilt. Et ibidem de dono Arnulfi domum suam et unam salinam. Apud Gotevillam terram quam Radulfus de Willeher vobis dedit. Apud Autenem duos homines de dono Hugonis et Eudonis et decem acras terre et unam mansuram terre de dono Arlem de Caneco et Henrici filii ejus. Apud Hermetvillam tres acras terre de dono Bernardi de Fossato. Apud Boscum Wielin X acras terre de dono Jordani de Crilectot. In molendino Aldulfi de Guerris X solidos. Apud Feletet unum hominem de dono Vuillelmi de Canteleu. Apud monasterium Villare XX solidos de dono Wuillelmi de Novavilla in molendino et unum hominem apud Reibertet, et unum apud Estrevillam de dono Roberti de Novavilla, pro anima uxoris sue XL solidos. Apud boscum Roardi duas acras terre de dono Lamberti. Apud Aulesvillam unam mansuram de dono Hermi. Et ibidem alteram terram de dono Gualterii. Apud Brametot tres homines de dono Aldulfi de Broti. Apud Q. Sommesnil quidquid Jordanus de Sansevilla ibi habebat in terra et pratis. Apud Ricomvillam totam terram quam ibi Vuillelmus de Maucuble. Apud Triri duos homines de dono Thome et decimam molendini Hugonis de dono ejusdem. In molendino de Apevilla unum modium frumenti de dono Antelini. Totam tertiam partem molendini Stabularum. In molendino de Nigella dimidium modium frumenti vel decimam. Apud sanctum Audoenum super Elnam decimam Gualterii solidatam de dono ipsius. Apud Rimvillam decimam totius terre Vuillelmi Avenel. Duas Garbas de tota terra quam Robertus filius Hugonis tenuit de feodo Gualterii Giffardi. Apud Gundevillam terram quam ibi habebat Gualterius filius Baldrici. Et ibidem decimam terre quam Gilebertus de Guindevilla dedit. Apud Hamet quatuor minas ordei, et duos solidos de dono Reinerii de Evermon Apud Fleinvillam dimidiam mansuram terre de dono Gaufredi. Apud Crovillam de decima molendini XX solidos et quinque solidos de redditu Radulfi de Trablevilla. Apud Bascheinvillam unum hominem de dono Antelmi. Apud Longamvillam terram Hugonis. Apud Accas terram..... Apud Bermescal unam acram terre. Apud Acar unam mansuram. Apud Parvamvillam quatuor mansuras de dono Radulfi. Apud Frainet[um] duas. Apud Drosei mansuram de dono predicti Radulfi. Apud Barvillam unam mansuram. Apud Estrevillam unam mansuram. Apud Gunevillam unam mansuram. Apud Bretvillam unum hominem reddentem quatuor libras in foresta de Hermont. Capellam sancti Remigii cum heremitario adjacente. Apud Lesbanum comitis unum hominem de dono Vuidonis de Beco. Apud Dunum decimam molendini Gileberti Ridel. Apud Her..... quatuor solidos et VI denarios in uno homine de dono Eustarchii. In Anglia de dono Gualterii Giffardi Horrewoe cum omnibus pertinentiis suis, excepto feodo Durandi. Niventruam totam excepto feodo Odonis. Apud West..... quidquid Giffardus habebat cum ecclesia et pertinentiis suis. Similiter quidquid habebat in dominio apud Wichingeham excepto feodo Wuillelmi et Radulfi de Leonibus et Boterici. Ita quod monachi quieti sint de Courero quod ibidem retinuerat Gualterius Giffardus et ecclesias de Vichingeham cum omnibus pertinentiis suis et terram de Roteleswage et decimam de domino de Swanebarensi et de Merstelai et Sambesberga et Badelesdon, et Brithella, et Blechelai, Molesho, Lantona, Liteota, Buchim, Zaham, Morton, Lauport, Lilingeshim, Acelera, Bechaintona, Bradevilla, Febreswnode, policota, Miltona, Dorton, Vultona, Wucahendon, Lechamsda, Kamelton, Chikesauda, Achecota, Es..... Rudigrana, Bodinicham cum uno hospite quem ibi habent. Ecclesiam de Herleton et decimam dominii cum hospite. Apud Meldon decimam de dominio cum uno hospite de dono Gualterii Giffardi. Ecclesiam de Strederon ad opus hostellariæ. Capellam sanctæ trinitatis de Norvuico. Decimam de dominio de Hauves. Ecclesiam de Hauneia cum pertinentiis suis et decimam de dominio et eamdem villam dimidiam. Et in altera Hamusia viginti solidos de dono Gualterii Guiffardi. Terram de Reppis quæ reddit decem millia alecum. Acleam cum omnibus pertinentiis suis. Decimam terræ apud Damawe de dominio Hugonis Mescrelli. Hospitale de Longavilla cum omnibus pertinentiis suis, scilicet cum una carucata terræ apud Longamvillam, molendinum de Valdrevilla et boscum juxta hospitale a via Gobin usque ad viam quæ vadit de Vaudrevilla in Wai. Decimam quoque alecum comitis et piscium de aquis suis de Brugolio et de Novavilla et de Puteis. Apud Novamvillam tres modios salis. Juxta monasterium Villare dimidium molendini quod Paganus de Taufrevilla tenuit. Decimam molendini de Hareflueta. In Anglia ecclesiam de Strotebi cum omnibus pertinentiis suis. Decimam de dominio quæ omnia pertinent ad prædictum hospitale et ecclesiam de Valdrevilla. Terram Isabellæ apud Grincevillam. Decimam terræ de Anglekevilla quam Jordanus dedit filiæ suæ. Ecclesiam de Vuitteham cum pertinentiis ad infirmarium monachorum et decimam de dominio et unam feriam apud Longamvillam in die Ascensionis Domini. Sane novalium vestrorum quæ propriis manibus aut sumptibus colitis, sive de nutrimentis animalium vestrorum decimas a vobis nullus presumat exigere. Liceat quoque vobis clericos vel laïcos e seculo fugientes liberos et absolutos ad conversionem vestram recipere, et eos sine contradictione aliqua retinere. In parrochialibus autem ecclesiis quas habetis liceat vobis sacerdotes eligere et diocesano episcopo præsentare, quibus si idonei fuerint episcopus curam animarum comittat et ei de spiritualibus, vobis vero de temporalibus debeant respondere. Sepulturam quoque ipsius loci liberam esse concedimus ut eorum devotioni et extremæ voluntati qui se illic sepeliri deliberaverint, nisi forte excommunicati sint vel interdicti, nullus obsistat, salva tamen justitia illarum ecclesiarum a quibus mortuorum corpora assumuntur. Decernimus ergo ut nulius omnino hominum liceat præfatam ecclesiam temere perturbare, aut possessiones ejus auferre, vel ablatas retinere, minuere, aut aliquibus vexationibus fatigare. Sed omnia integra conserventur eorum pro quorum gubernatione et sustentatione concessa sunt usibus omnibus profutura, salva apostolicæ sedis authoritate et diocesanorum episcoporum in supradictis ecclesiis canonica justitia. Si qua igitur in futurum ecclesiastica sæcularisve persona hanc nostræ constitutionis paginam sciens contra eam venire tentaverit, secundo tertiove commonita si non satisfactione congrua emendaverit, potestatis honorisque sui careat dignitate, reamque se divino judicio existere de perpetrata iniquitate cognoscat et a sacratissimo corpore Dei et Domini redemptoris nostri Jesu Christi aliena in extremo examine divinæ ultioni subjaceat. Cunctis autem eidem loco sua jura servantibus sit pax Domini Nostri Jesu Christi, quatenus et hic fructum bonæ actionis percipiant, et apud districtum judicem præmia æternæ pacis inveniant. Amen. Amen. Amen. Ego Alexander Catholice ecclesie episcopus S. Ego Ubaldus Hostiensis episcopus S. Ego Joannes presbyter cardinalis Sanctorum Joannis et Pauli tituli Parmachii. Ego Boso, presbyter cardinalis Sancte Pudentiane tituli pastoris S. Ego Petrus, presbyter cardinalis titulo sancte Cecilie S. Ego Jacintus, diaconus cardinalis sancte Marie in Cosmedin S. Ego Ardicino, diaconus cardinalis sancti Theodori S. Ego Hugo, diaconus cardinalis sancti Angeli S. Datum Laterani per manum Alberti, sancte Romane ecclesie presbiteri cardinalis, cancellarii, VIIII Kalend. Junii Indict. XI Incarnationis Dominice anno millesimo centesimo septuagesimo octavo. Pontificatus vero domini Alexandri pape III anno decimo octavo.